A Bizottság 2872/2000/EK rendelete
(2000. december 28.)
a harmadik országokból származó fokhagymára vonatkozó behozatali engedélyek alkalmazásáról szóló 1859/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2699/2000/EK rendelettel módosított [1], a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 31. cikkének (2) bekezdésére,
mivel:
(1) A legutóbb a 2520/98/EK rendelettel módosított [3], bizonyos harmadik országokból importált fokhagyma származási bizonyítványának bevezetéséről szóló, 1997. március 25-i 544/97/EK bizottsági rendelet [4] melléklete felsorolja a harmadik országokat. A listában szereplő országokból származó fokhagyma szabad forgalomba bocsátása az adott országok illetékes nemzeti hatóságai által kibocsátott származási bizonyítvány - a legutóbb a 2787/2000/EK rendelettel módosított [5], a Közösségi Vámkódex létrehozásáról szóló 2913/92/EGK tanácsi rendelet [6] végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 55-65. cikkének megfelelő - benyújtásától függ.
(2) A 2454/93/EGK rendelet 63., 64. és 65. cikke előírja, hogy az érintett harmadik országoknak el kell juttatniuk az egyes közösségi hivatalok és az adott országok hatóságai közötti közigazgatási együttműködési eljárás kialakításához szükséges információkat.
(3) Az 544/97/EK rendelet mellékletében felsorolt országok közül néhány - nevezetesen Libanon, az Egyesült Arab Emírségek, Vietnam és Malajzia - még mindig nem küldte el a Bizottságnak a 2454/93/EGK rendelet 63., 64. és 65. cikkében előírtaknak megfelelően a közigazgatási együttműködés kialakításához szükséges információkat.
(4) A legutóbb az 1662/94/EK rendelettel módosított [7] 1859/93/EGK bizottsági rendelet [8] előírja, hogy fokhagymát az érintett tagállamok által kibocsátott behozatali engedélyek benyújtásával lehet a Közösségben szabad forgalomba bocsátani. Az említett rendelet egyik rendelkezése sem tiltja olyan országokból származó fokhagyma behozatali engedélyeinek kibocsátását, ahol a fentiekben említett közigazgatási együttműködési eljárást még nem alakították ki.
(5) Az előzőek miatt fennáll az importcsalás veszélye. A szükséges intézkedéseket meg kell hozni e kockázat kiküszöbölésére.
(6) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1859/93/EGK rendelet 3. cikke a következő bekezdéssel egészül ki:
"(3) Az 544/97/EK rendelet mellékletében felsorolt országok közül nem bocsátható ki engedély azon országból származó termékek behozatalához, amely nem küldte el a Bizottságnak - a 2454/93/EGK rendelet 63., 64. és 65. cikkének megfelelően - a közigazgatási együttműködési eljárás kialakításához szükséges információkat. Az említett információkat az 544/97/EK rendelet 3. cikkében előírt kihirdetés napján tekintik elküldöttnek."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. december 28-án.